**ДИПЛОМИРАНЕ**

**ПРОЦЕДУРА ЗА ПРОВЕЖДАНЕ И КРИТЕРИИ ЗА ОЦЕНЯВАНЕ НА**

**ДЪРЖАВЕН ИЗПИТ**

**ЗА МАГИСТЪРСКА ПРОГРАМА „ЗВУКОРЕЖИСЬОР ЗА ЕЛЕКТРОННИ МЕДИИ И ФИЛМОВО ПРОИЗВОДСТВО“**

**СРОК НА ОБУЧЕНИЕ – 4 СЕМЕСТЪРА**

**/актуален от учебната 2020/2021 г./**

**А.1. ФОРМИ ЗА ПРОВЕЖДАНЕ НА ДЪРЖАНИЯ ИЗПИТ**

В съответствие със ЗВО (чл. 45, ал. 1), с Наредбата за държавните изисквания за придобиване на висше образование на образователно- квалификационна степен „бакалавър“, „магистър“ и „специалист“ (чл. 7, ал. 1 и чл. 12, ал. 1), публикувана в ДВ. бр. 76/06.08.2002 г. и с Правилника за образователните дейности (чл. 47) и в зависимост от спецификата на специалност „Звукорежисьор за електронни медии и филмово производство“, в учебния план са залегнали следните форми на дипломиране:

**Вариант 1:**

* Държавен изпит (озвучаване на живо на концертна програма или на театрален спектакъл)

**Вариант 2:**

* Защита на дипломна работа

**А.2. ПРОЦЕДУРА ЗА ПРОВЕЖДАНЕ НА ДЪРЖАВНИЯ ИЗПИТ ИЛИ ЗАЩИТА НА ДИПЛОМНА РАБОТА:**

1. Държавният изпит има за цел установяване постиженията на студентите при овладяването на учебните дисциплини, формиращи фундаменталната, широкопрофилна подготовка в съответната магистърска програма.
2. В съответствие с Правилника за образователните дейности:

* Чл. 47, ал. 5. до държавен изпит се допускат онези студенти, които са положили успешно всички семестриални изпити.
* Чл. 50, ал. 1. Студентът има право да се яви на две от трите държавни изпитни сесии – предварителна, редовна, поправителна. Сроковете на сесиите се определят с календарния график за всяка учебна година, утвърден от ректора
* Чл. 50, ал. 2. Студенти, които са се явили, но не са положили успешно държавните изпити или не са защитили дипломната работа на две от трите изпитни сесии, имат право на еднократно явяване не по-късно от една календарна година от последното явяване.

1. За семестриално завършили се смятат студентите, които са положили успешно всички изпити и са придобили кредитите по основната схема на учебния план.
2. Всеки студент подава молба в учебен отдел за допускане до държавен изпит, не по-късно от 20 дни от началото на държавната изпитна сесия.
3. Когато студентите подадат молба за явяване и бъдат включени в протоколите за държавен изпит, без да се явят на изпита, те не губят правата си. Те не получават „служебна“ слаба оценка и не се счита, че са използвали правото си за явяване на държавен изпит.
4. Държавният изпит за студентите от магистърска програма „Музикален инструмент или пеене с ръководство на вокални и инструментални формации“ е в два варианта по избор: първият – Публично солово или камерно концертно изпълнение, вторият – защита на дипломна работа./.

**Б. УКАЗАНИЯ ЗА ПРОВЕЖДАНЕ НА ДЪРЖАВЕН ИЗПИТ /ОЗВУЧАВАНЕ НА ЖИВО НА КОНЦЕРТНА ПРОГРАМА ИЛИ НА ТЕАТРАЛЕН СПЕКТАКЪЛ/:**

**Б.1. УКАЗАНИЯ:**

1. Практико-приложният държавен изпит се провежда в Радио Благоевград или РТВЦ Благоевград.
2. Практико-приложният изпит се провежда от изпитна комисия определена със Заповед на Ректора, в която задължително се включва и базовият ръководител, определен за провеждането на Преддипломната тонрежисьорска практика в семестъра предшестващ държавния изпит.
3. Времето и периода за провеждане на практико-приложния държавен изпит се определя със заповед от Ректора, а конкретният ден и час се съгласува между членовете на държавната изпитна комисия. Дипломантът е задължен да се съобрази с решението на изпитната комисия.
4. Институцията, в което ще се провежда практико-приложния изпит поема ангажимента да осигури звукостудиото с необходимата техника за реализиране на озвучаването на концертната програма.
5. Базовият ръководител, съвместно с ръководството на Институцията и дипломанта уточняват видът на състава, който ще бъде озвучаван.
6. Студентите имат право да направят избор при озвучаване на концертна програма по отношение на:

* Стиловите и жанровите особености на изпълняваната музика:
* Видът на състава:
  + - инструментален;
    - смесен /вокално-инструментален/;
    - вокален;
  + мястото на изпълнението – на открито или закрито

1. Студентите имат право да направят избор при озвучаване на театрална постановка по отношение на:

* Видът и жанрът на изпълняваната творба;
* Видът на изпълнителския състав;
* Мястото на изпълнението – на открито или закрито

**Б.2. КРИТЕРИИ ЗА ОЦЕНЯВАНЕ:**

1. **Планиране на озвучителния процес:**

* Избор на подходящи микрофони, предусилватели, DI box, мониторна система
* Stage plan (графична схема на сцената и изпълнителите)
* Цялостна концепция за стил, жанр, търсено ниво на сила на звука в залата

1. **Реализиране на озвучителния процес:**

**Sound check**

* баланс, панорамна позиция на инструментите
* филтриране (EQ), съобразено с реалния честотен диапазон на инструментите, групите, музикалния стил (жанр)
* избор на реверберация, дилей и други send ефекти
* избор на динамични процесори - компресори, лимитери и други insert ефекти
* оформяне на цялостна звукова картина
* Подходяща сила на звука, избягване на feedback

1. **Звукозапис:**

1.**Пространствено впечатление** – съответствие на звуковото пространство с типа музикален състав, стила на произведението и епохата на създаването му. Усещане за звукова перспектива в дълбочина, многопластност на звуковата картина създаваща впечатление за обемност на звука. Използване на реверберация и други ефекти на пространствено-времевата обработка. Правилен подбор на параметрите на изкуственото пространство.

2.**Прозрачност и детайлизация** – звукова различимост на отделните инструменти, ясност на музикалната фактура и разбираемост на текста. Връзка с акустическите условия, разположението на микрофоните, особеностите на музикалната фактура, качеството на изпълнение, създаващо възможност за възприемане не само на индивидуалния тембър на всеки инструмент, но и проследяване на движението на музикалния материал; степен на приглушеност на техническите шумове, издавани от инструментите при изпълнение. Връзка с реверберацията. Ефект на маскиране – степен на темброво доминиране на едни инструменти над други и влияние върху детайлизацията.

3.**Музикален баласнс** – правилни пропорции между нивата на гръмкост между компонентите в партитурата- инструменти, вокалисти, оркестрови и хорови групи – съблюдаване на пропорциите между основните и второстепенни партии по сила и перспектива.

4.**Тонален баланс** – съотношение между различните честотни области и регистри на звуковия диапазон. Съблюдаване на основната и най-важна музикална информация в областта на средните честоти.

5.**Темброва достоверност** – познаваемост на инструментите, точност на предаването на характерните за тях особености на звукообразуването и звукоизвличането.

6.**Стереофоничност** – точна локализация на източниците на звука, ширината на звуковата картина, баланса между лявата и дясната страна, точност на възприятието на центъра на сцената, отсъствие на звукови празноти в центъра на звучащия изпълнителски ансамбъл

7.**Техника на звукозаписа** – правилен избор и подходящо разпределение на микрофоните; създаване на микрофонна карта, акустически особености на помещението, разположение на музикантите; използване на честотна корекция и динамична обработка на сигнала; прилагане на реверберация и други ефекти; степен на нелинейни изкривявания и интермодулация; прикриване на недостатъци в изпълнението.

**Окончателна оценка:**

Всеки един от трите компонента се оценява поотделно.

Окончателната оценка е средноаритметична между оценките на трите компонента. Основно изискване е дипломантът да не е получил оценка Слаб 2.00 на някой от компонентите.

**Отличен 6 – *по компонент 1*** – спазени всички изисквания по планирането на озвучителния процес; ***по*** ***компонент 2 –*** постигнат добър звуков баланс, панорамна позиция на инструментите; филтриране (EQ), съобразено с реалния честотен диапазон на инструментите, групите, музикалния стил (жанр); избор на реверберация, дилей и други send ефекти; избор на динамични процесори - компресори, лимитери и други insert ефекти; оформяне на цялостна звукова картина; Подходяща сила на звука, избягване на feedback; ***по компонент 3*** – спазени всички изисквания по отношение постигането на качествен запис - многоканален звукозапис запис; индивидуални нива на отделните канали; архивиране на проекта за по-нататъшна обработка – mixing, mastering;

**Много добър 5 – *по компонент 1*** – спазени всички изисквания по планирането на озвучителния процес; ***по*** ***компонент 2 –*** постигнат добър звуков баланс, панорамна позиция на инструментите; филтриране (EQ), съобразено с реалния честотен диапазон на инструментите, групите, музикалния стил (жанр); избор на реверберация, дилей и други send ефекти; избор на динамични процесори - компресори, лимитери и други insert ефекти; оформяне на цялостна звукова картина; недобро решение със силата на звука и избягването на feedback; ***по компонент 3*** – спазени всички изисквания по отношение постигането на качествен запис - многоканален звукозапис запис; индивидуални нива на отделните канали; архивиране на проекта за по-нататъшна обработка – mixing, mastering

**Добър 4– *по компонент 1*** – спазени всички изисквания по планирането на озвучителния процес; възникващи проблеми по някой от ***критерии № 2 или № 3*** - звуков баланс и панорамната позиция на инструментите; филтриране (EQ), съобразено с реалния честотен диапазон на инструментите, групите, музикалния стил (жанр); избор на реверберация, дилей и други send ефекти; избор на динамични процесори - компресори, лимитери и други insert ефекти; оформяне на цялостна звукова картина; недобро решение със силата на звука и избягването на feedback; спазване на изискванията по отношение постигането на качествен запис - многоканален звукозапис запис; индивидуални нива на отделните канали; архивиране на проекта за по-нататъшна обработка – mixing, mastering

**Среден 3– *по компонент 1*** – спазени всички изисквания по планирането на озвучителния процес; възникващи проблеми по отношение на ***критерии № 2 или № 3*** - звуков баланс и панорамната позиция на инструментите; филтриране (EQ), съобразено с реалния честотен диапазон на инструментите, групите, музикалния стил (жанр); избор на реверберация, дилей и други send ефекти; избор на динамични процесори - компресори, лимитери и други insert ефекти; оформяне на цялостна звукова картина; недобро решение със силата на звука и избягването на feedback; спазване на изискванията по отношение постигането на качествен запис - многоканален звукозапис запис; индивидуални нива на отделните канали; архивиране на проекта за по-нататъшна обработка – mixing, mastering

**Слаб 2– *по компонент 1*** – неспазени всички изисквания по планирането на озвучителния процес; възникващи проблеми по отношение на ***критерии № 2 или № 3*** - звуков баланс и панорамната позиция на инструментите; филтриране (EQ), съобразено с реалния честотен диапазон на инструментите, групите, музикалния стил (жанр); избор на реверберация, дилей и други send ефекти; избор на динамични процесори - компресори, лимитери и други insert ефекти; оформяне на цялостна звукова картина; недобро решение със силата на звука и избягването на feedback; спазване на изискванията по отношение постигането на качествен запис - многоканален звукозапис запис; индивидуални нива на отделните канали; архивиране на проекта за по-нататъшна обработка – mixing, mastering

**В. ЗАЩИТА НА ДИПЛОМНА РАБОТА:**

1. Разработването на дипломна работа се разрешава на студенти, които:

* Към момента на подаването на молба до ръководителя на катедрата имат среден успех Много добър /4.50/, утвърден с решение на Факултетния съвет;
* Са избрали тема и са определили обект за изследване;
* Имат съгласието на преподавателя –утвърден като научен ръководител на дипломанта с решение на катедрения съвет и носещ отговорността за разработването и изпълнението на изискванията за подобен труд

1. Дипломната работа трябва да отговаря на изискванията за този вид студентски разработки и спецификата на специалността.
2. Студентите, сливащи трети и четвърти курс, подават молба за разработване на дипломна работа в края на зимния семестър на последната учебна година при условията на т.1 и т.2;
3. Разработването на дипломната работа се осъществява в съответствие с Правилника за образователните дейности, чл. 48, а именно:

* След разработването, дипломната работа се представя в катедрата за обсъждане, не по-късно от един месец преди публичната защита;
* Научният ръководител декларира писмено, че дипломната работа е завършена и може да се допусне до защита.
* Дипломната работа се рецензира от преподавател, определен от катедрата, отговаряща за обучението, в срок не-по-късно от 1 месец преди датата на защитата, а предложенията за външни рецензенти се утвърждават от декана;
* Рецензията трябва да бъде депозирана в катедрата не по-късно от 1 седмица преди защитата;
* В седмицата преди защитата, дипломантът има право да се запознае с рецензията.
* Защитата се насрочва след като дипломантът представи справка от учебен отдел, че е положил всички семестриални изпити.

1. Защитата на дипломната работа протича по следния начин:

* Председателят на изпитната комисия съобщава имената на дипломанта и темата на дипломната работа;
* Дипломантът представя експозе на дипломната работа в рамките на 7-8 минути;
* След експозето се прочита рецензията на дипломната работа;
* Членовете на изпитната комисия и евентуално присъстващите гости задават въпроси на дипломанта;
* Дипломантът отговаря на зададените въпроси, като започва с отговор на въпросите, поставени от рецензента;
* След отговорите следват изказвания;
* В края на процедурата се дава възможност на дипломанта за заключително изказване.

1. Защитите на дипломни работи са публични.
2. Оценките на проведените защити на дипломните работи се обсъждат и поставят на закрито заседание на комисията /Вж. раздел VI. **Указания за провеждане и** **критерии за оценяване при защита на дипломна работа**.
3. Когато научният ръководител е член на изпитната комисия, той не участва в определянето на оценката на своя дипломант.
4. Оценките, поставени от членовете на държавната изпитна комисии, утвърдени със заповед на ректора, не подлежат на обжалване и преразглеждане.
5. **Процедурата по защита на дипломната работа включва следните стъпки:**

* Представяне на дипломната работа от дипломанта с необходимите писмени или електронни илюстрации (с продължителност до 7 минути);
* Прочитане на рецензията;
* Поставяне на въпроси от членовете на ДИК във връзка с дипломната работа и от присъстващите;
* Отговаряне на посочените в рецензията забележки и/или препоръки и въпроси, в следния ред;
  + на рецензента;
  + на членовете на ДИК;
  + на присъстващите;

1. **Писмените дипломни работи** се оценяват по следните критерии и показатели:

**1/ Съответствие с изискванията:**

1.1. Съобразно избраната тема, поставените целите и задачи.

1.2. На Указанията относно съдържание, обем и структура.

2/ **Съдържателност на работата**:

2.1. Пълнота и логичност на изложението.

2.2. Демонстрирано познаване на теорията и практиката в съответната област.

2.3. Задълбоченост на анализите.

2.4. Оригиналност на предложенията за усъвършенстване.

2.5. Обоснованост на предложенията.

3/ **Техническо оформление на работата**

3.1.Оформление на текстовата част (стил и език, правопис, печатни грешки и др.)

3.2. Оформление на графичната част (графики, диаграми, приложения и др.)

1. **Устното представяне и защита на дипломните работи** се оценява по следните критерии и показатели:

1/ **Представяне по същество**:

* 1. Общо впечатление за яснота, стегнатост и увереност на презентацията.
  2. Цялостно и точно представяне на дипломната работа.
  3. Демонстрирано разбиране на проблемите в изследваната организация и на подходите за решението им.
  4. Умело използване на илюстративните материали.
  5. Правилно и точно отговаряне на зададените въпроси.

2/ **Техническо представяне**:

2.1. Качество на нагледните материали.

2.2. Количество на нагледните материали за презентация.

**Оценяването на писмените дипломни работи** се извършва по точкова система. Максимално възможният брой точки е 27 въз основа на определени диапазони и оценки, получени посредством усреднените стойности на точките, дадени от членовете на комисията:

При среден брой 21,7 и повече точки (над 80 % от максималния) - отличен 6;

19 - 21,6 точки (над 70 %) – много добър 5;

16,3 - 18,9 точки (над 60 %) – добър 4;

13,6 - 16,2 точки (над 50 %) – среден 3.

За оценяване на устната защита при максимален брой точки 21 са приети аналогично следните диапазони и оценки:

При среден брой 16,9 и повече точки (над 80 % от максималния) – отличен 6;

14,8 - 16,8 точки (над 70 %) – много добър 5;

12,7 - 14,7 точки (над 60 %) – добър 4;

10,6 - 12,6 точки (над 50 %) – среден 3.

**Г. УКАЗАНИЯ ЗА ИЗГОТВЯНЕ НА РЕЦЕНЗИИ НА ДИПЛОМНИ РАБОТИ**

Рецензията се състои от увод, оценъчна част и заключение с предложение.

В уводната част се посочва основанието за рецензиране и се дава обща характеристика на разглежданата дипломна работа.

В оценъчната част рецензентът дава отговор на следните въпроси:

1. Съответстват ли разработката с темата на дипломната работа?

2. Отговарят ли съдържанието, обемът и структурата на дипломната работа на изискванията за разработване на дипломни работи?

3. Демонстрирано ли е познаване на актуалното състояние на проблема като теория и практика?

4. Има ли връзка между направените изводи и разработените предложения?

5. Кои са положителните моменти в дипломната работа?

6. Какви недостатъци или пропуски е допуснал дипломантът?

При отговорите на тези въпроси рецензентите се ръководят и от критериите и показателите за оценяване на дипломните работи.

В заключителната част рецензентите изразяват окончателно становище относно равнището на разработване и качествата на дипломната работа, въз основа на което правят предложения до ДИК за оценяване на дипломната работа.

**Комисия, разработила документа:**

Проф. д.н. Румен Потеров…………………

Проф. д-р Иванка Влаева ………………….

Доц. Галина Попова ……………………….

Гл.ас. д-р Николина Кротева………………